СЪОБЩЕНИЕ 
по чл.8, ал.4 на Наредбата за условията и реда за извършване на ЕО
          Внесеният от възложителя „СТВ ЕНЕРДЖИ“ ООД проект на подробен устройствен план – план за застрояване на ПИ с идентификатор 73362.271.146, м-ст „Полето“, землище Тръстеник, община Иваново, попада в обхвата на позиция 9.1 „Подробни устройствени планове – в т.ч. планове за застрояване“ на Приложение №2 от Наредбата за условията и реда за извършване на екологична оценка (Наредбата за ЕО).  Предвид характера и отреждането му, може да се предположи, че прилагането на същия е възможно да окаже въздействие върху околната среда, поради което, на основание разпоредбите на чл.2, ал.2, т.4 от Наредбата за ЕО, подлежи на процедура по преценяване на необходимостта от извършване на екологична оценка по реда на Глава шеста, Раздел II от Закона за опазване на околната среда.
Съгласно чл.2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 106/2021г.), следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-4865-1/03.10.2024 г. 
